Masjid Ar-Rahman, Pulai

Masjid Ar-Rahman (Jawi: مسجد الرحمن), dahulu dikenali sebagai Masjid Pulai atau Masjid Kampung Pulai, merupakan sebuah masjid yang terletak di Km 16.8 Kampung Pulai, Merlimau, Melaka bersebelahan Sekolah Kebangsaan Pulai.

Sejarah 
Pada awal tahun 1920-an, iaitu selepas Perang Dunia Pertama, pemimpin-pemimpin masyarakat Islam Solok Pulai, iaitu sebuah perkampungan nelayan di persisiran Selat Melaka, telah mencari tempat yang bersesuaian bagi membina sebuah masjid bagi dijadikan pusat perkembangan dan penyebaran Islam. Pada tahun 1932, sebuah masjid kayu sementara telah didirikan di mana solat Jumaat telah boleh dilaksanakan. Masjid ini yang dinamakan Masjid Pulai juga dijadikan pusat pembelajaran ilmu agama bagi menggantikan Masjid Serkam yang terletak kira-kira  lebih jauh.

Masjid Pulai telah mengalami empat kali perubahan dan pembesaran iaitu pada tahun 1940-an, 1960-an, 1980-an dan 1998. Pembesaran pada 1998 menelan perbelanjaan sebanyak RM 170 ribu dan merupakan pengubahsuaian terbesar masjid ini. Masjid ini telah berubah nama kepada Masjid Ar-Rahman dan dirasmikan pada 3 April 1998 M bersamaan 6 Zulhijah 1418 H.

Pentadbiran 
Masjid Ar-Rahman merupakan sebuah masjid yang terletak dalam daerah Jasin, Melaka. Masjid Ar-Rahman memiliki nombor pendaftaran masjid MY-04-JSN-00095.

Alamat 

 Masjid Ar Rahman, Km. 16.8, Kampung Pulai  77300 Merlimau, Melaka

Lihat juga 

 Masjid Jamek Ar Rahman, Pulai

Rujukan

Pautan luar 

 Masjid Ar-Rahman 

Ar-Rahman